techiaith/cofnodycynulliad_en-cy huggingface dataset:
English: Thank you for asking that question. The portfolio of invest-to-save projects has a really wide range of repayment profiles. For general projects, the longest repayment profile is six years, and there are several being more than that. However, energy efficiency projects, for example, can be repaid within eight to 10 years. But, as I say, it depends on the project. But I can reassure you that the fund does have a 100 per cent recovery rate to date, with no bad debts being incurred since the creation of the fund in 2009.
Welsh: Diolch i chi am ofyn y cwestiwn hwnnw. Mae gan y portffolio o brosiectau buddsoddi i arbed ystod eang iawn o broffiliau ad-dalu. Ar gyfer prosiectau cyffredinol, chwe blynedd yw'r proffil ad-dalu hiraf, ac mae sawl un yn fwy na hynny. Fodd bynnag, gellir ad-dalu prosiectau effeithlonrwydd ynni, er enghraifft, o fewn wyth i 10 mlynedd. Ond fel y dywedaf, mae'n dibynnu ar y prosiect. Ond gallaf eich sicrhau bod gan y gronfa gyfradd adennill o 100 y cant hyd yma, ac na chafwyd unrhyw ddyledion drwg ers creu'r gronfa yn 2009.
English: Invest-to-save has been successful over a period of time, but it mainly involves safe investments, certain, or almost certain, of producing savings. Alongside it, a more ambitious programme of innovate-to-save has been introduced - something I asked for over several years. Will the Minister provide an update on the effectiveness of the innovate-to-save scheme, and on whether any projects have been so successful that they have been taken up by other bodies?
Welsh: Mae'r gronfa buddsoddi i arbed wedi bod yn llwyddiannus dros gyfnod o amser, ond mae'n ymwneud yn bennaf â buddsoddiadau diogel, sy'n sicr, neu bron yn sicr, o gynhyrchu arbedion. Law yn llaw â hynny, cyflwynwyd rhaglen fwy uchelgeisiol arloesi i arbed - rhywbeth y gofynnais amdano dros nifer o flynyddoedd. A wnaiff y Gweinidog roi'r wybodaeth ddiweddaraf am effeithiolrwydd y cynllun arloesi i arbed, ac a oes unrhyw brosiectau wedi bod mor llwyddiannus fel bod cyrff eraill wedi eu mabwysiadu?
English: No discussion on invest-to-save is complete without a question from Mike Hedges - I think you've asked a question on it every time it's come up. Minister, I think this is one of those issues that is universally accepted across the Chamber as generally a good idea, and invest-to-save and its successor have a huge role to play in contributing to savings in local government and generating more cash. But I think I'm right in saying that, in 2014, five years into the scheme, Ministers commissioned Government social research to undertake an independent evaluation of invest-to-save. And that found that, whilst there were savings across the board, there were some areas where savings hadn't been delivered as expected. I wonder, now that we are 10 years into the project, and looking at successor schemes, do you plan on commissioning any further independent research to discover where the scheme has worked and areas where it can be improved?
Welsh: Nid oes unrhyw drafodaeth ar fuddsoddi i arbed yn gyflawn heb gwestiwn gan Mike Hedges - rwy'n meddwl eich bod wedi gofyn cwestiwn yn ei gylch bob tro y mae wedi codi. Weinidog, credaf fod hwn yn un o'r materion hynny a dderbynnir gan bawb ar draws y Siambr fel syniad da ar y cyfan, ac mae gan fuddsoddi i arbed a'i olynydd rôl enfawr i'w chwarae yn cyfrannu at arbedion mewn llywodraeth leol a chynhyrchu mwy o arian. Ond rwy'n credu fy mod yn iawn i ddweud bod Gweinidogion, yn 2014, bum mlynedd i mewn i'r cynllun, wedi comisiynu ymchwil gymdeithasol gan y Llywodraeth i gynnal gwerthusiad annibynnol o'r gronfa buddsoddi i arbed. Ac er bod arbedion yn gyffredinol, canfu'r ymchwil nad oedd arbedion wedi'u sicrhau mewn rhai meysydd yn ôl y disgwyl. A chan fod 10 mlynedd bellach ers dechrau'r prosiect, a chan edrych ar gynlluniau olynol, tybed a ydych yn bwriadu comisiynu unrhyw ymchwil annibynnol arall i ddarganfod lle mae'r cynllun wedi gweithio a'r meysydd y gellir eu gwella?
English: Well, as you say, there was some research - an independent study, in fact - in 2014, which concluded that, on average, the fund generates a benefit of £3 for every £1 spent on that scheme. A frequent question, as Nick Ramsay says, is why good practice just doesn't seem to spread very easily, and this is something that we're working on with Cardiff University. We're researching the barriers, and also the enablers, for the spread of the good practice that we've learned through the innovate-to-save scheme. The evidence-gathering stage of that will be completed by 30 June, and then there will be the analysis of the findings throughout the summer. We've secured £4,000 of research funding in Cardiff University, which can be used to support events with academics and practitioners across Wales to discuss our findings and to highlight the benefits that we've been able to accrue through the invest-to-save scheme, and to try and ensure that those benefits are spread more widely.
Welsh: Wel, fel y dywedwch, cafwyd rhywfaint o ymchwil - astudiaeth annibynnol mewn gwirionedd - yn 2014, a ddaeth i'r casgliad fod y gronfa, ar gyfartaledd, yn cynhyrchu budd o £3 am bob £1 a werir ar y cynllun hwnnw. Un cwestiwn sy'n cael ei ofyn yn aml, fel y dywed Nick Ramsay, yw pam nad yw arferion da fel pe baent yn lledaenu'n hawdd iawn, ac mae hyn yn rhywbeth yr ydym yn gweithio arno gyda Phrifysgol Caerdydd. Rydym yn ymchwilio i'r rhwystrau, a'r ffactorau sy'n galluogi hefyd, ar gyfer lledaenu'r arferion da yr ydym wedi'u dysgu drwy'r cynllun arloesi i arbed. Cwblheir y cam casglu tystiolaeth o hynny erbyn 30 Mehefin, ac yna caiff y canfyddiadau eu dadansoddi drwy gydol yr haf. Rydym wedi sicrhau £4,000 o gyllid ymchwil ym Mhrifysgol Caerdydd y gellir ei ddefnyddio i gefnogi digwyddiadau gydag academyddion ac ymarferwyr ledled Cymru i drafod ein canfyddiadau ac i dynnu sylw at y manteision yr ydym wedi gallu eu cronni drwy'r cynllun buddsoddi i arbed, a cheisio sicrhau bod y manteision hynny'n cael eu lledaenu'n ehangach.
English: The Welsh Government supports the principles of good asset management, including surplus asset disposal processes. Through published guidance such as 'Managing Welsh Public Money' and the continued work on asset collaboration led by Ystadau Cymru, we seek to embed best practice across the Welsh public sector.
Welsh: Mae Llywodraeth Cymru yn cefnogi'r egwyddor o reoli asedau'n dda, gan gynnwys prosesau gwerthu asedau dros ben. Drwy ganllawiau a gyhoeddwyd megis 'Rheoli Arian Cyhoeddus Cymru' a'r gwaith parhaus ar gydweithredu ar asedau a arweinir gan Ystadau Cymru, rydym yn ceisio sefydlu arferion gorau ar draws y sector cyhoeddus yng Nghymru.
English: Thank you. Best practice is all good in theory. The transformation of public services across Wales has seen the disposal of some property assets. However, considerable estate remains, including the 137 surplus properties owned by Betsi Cadwaladr University Health Board. The cost of maintaining this estate has now been estimated at £838 million over a 15-year period. Now, when considering that this health board sees the biggest deficit out of Wales, and seven NHS health boards at the end of 2018-19 are also seeing deficits, such expenditure does seem unsustainable and inappropriate. Now, there is a theory - you can correct me if I'm wrong - that if they do sell some of their assets no longer required, money comes back to the central pot here. So, one could argue, in businesses terms, with the health board already now into the fifth term of special measures, perhaps it's not on their main list of their priorities, having to deal with this. What steps can you take as a Welsh Government to work with the Betsi Cadwaladr University Health Board and maybe, just maybe, look at any revenues that come from the disposal of those surplus assets actually going back in some way - not all of it, maybe, but some of it - so that they can actually use the money that is tied up now in those surplus buildings towards better outcomes for the patients in north Wales?
Welsh: Diolch. Mae arferion gorau yn dda iawn yn ddamcaniaethol. Mae'r broses o drawsnewid gwasanaethau cyhoeddus ledled Cymru wedi arwain at werthu rhai asedau eiddo. Fodd bynnag, erys cryn dipyn o ystadau, gan gynnwys y 137 eiddo dros ben y mae Bwrdd Iechyd Prifysgol Betsi Cadwaladr yn berchen arnynt. Amcangyfrifir bod y gost o gynnal yr ystâd hon yn £838 miliwn bellach dros gyfnod o 15 mlynedd. Nawr, wrth ystyried mai'r bwrdd iechyd hwn sydd â'r diffyg mwyaf yng Nghymru, a bod diffyg gan saith o fyrddau iechyd y GIG ar ddiwedd 2018-19, mae gwariant o'r fath i'w weld yn anghynaliadwy ac yn amhriodol. Nawr, mae yna ddamcaniaeth - gallwch fy nghywiro os wyf yn anghywir - fod arian yn dod yn ôl i'r pot canolog yma os ydynt yn gwerthu rhai o'u hasedau nad oes eu hangen mwyach. Felly, gallai rhywun ddadlau, mewn termau busnes, gyda'r bwrdd iechyd eisoes yn eu pumed tymor o fod yn destun mesurau arbennig, efallai nad yw gorfod ymdrin â hyn ar brif restr eu blaenoriaethau. Pa gamau y gallwch eu cymryd fel Llywodraeth Cymru i weithio gyda Bwrdd Iechyd Prifysgol Betsi Cadwaladr ac i edrych efallai ar y posibilrwydd y gallai unrhyw refeniw a ddaw o werthu'r asedau dros ben hynny fynd yn ôl mewn rhyw ffordd - nid y cyfan, efallai, ond rhywfaint ohono - er mwyn iddynt allu defnyddio'r arian sydd wedi'i glymu yn awr yn yr adeiladau gwag hynny er mwyn cael gwell canlyniadau i gleifion yng ngogledd Cymru?
English: There is a financial limit at which health boards can retain the funds for any assets they dispose of, but above that limit then, the funds do come back to Welsh Government. And I think that's only right in the sense that the Welsh Government will have the overview across the whole of the Welsh public sector, and the Welsh NHS, in order to understand the pressures that are arising at that particular time. However, we have provided access to an online resource, which brings together guidance and advice for public sector estates work. The Ystadau Cymru group is pan-public sector group, working with health boards on encouraging the different public sector bodies to share and learn from their experience. We've got the asset collaboration programme in Wales, and during the last two financial years, funding has been made available to them in order to help drive their asset management improvements. But that also includes data quality, which can identify assets that those organisations can dispose of. But on the basis of what you've said to me today, I will ask the Chair of Ystadau Cymru to have a conversation with Betsi Cadwaladr health board to see if there is more work that they can do and that Welsh Government can do to support them in identifying assets that could be sold. FootnoteLink
Welsh: Ceir terfyn ariannol lle gall byrddau iechyd gadw'r arian am unrhyw asedau a werthir ganddynt, ond uwchlaw'r terfyn hwnnw, daw'r arian yn ôl i Lywodraeth Cymru. Ac rwy'n credu bod hynny'n iawn yn yr ystyr y bydd gan Lywodraeth Cymru drosolwg ar draws sector cyhoeddus Cymru i gyd, a GIG Cymru, er mwyn deall y pwysau sy'n codi ar yr adeg benodol honno. Fodd bynnag, rydym wedi darparu mynediad at adnodd ar-lein, sy'n dod â chanllawiau a chyngor ar gyfer gwaith ystadau'r sector cyhoeddus at ei gilydd. Grŵp ar draws y sector cyhoeddus yw grŵp Ystadau Cymru, sy'n gweithio gyda byrddau iechyd i annog y gwahanol gyrff sector cyhoeddus i rannu eu profiadau a dysgu ohonynt. Mae gennym y rhaglen gydweithredu ar asedau yng Nghymru, ac yn ystod y ddwy flynedd ariannol ddiwethaf, mae cyllid wedi cael ei ddarparu iddynt er mwyn helpu i sbarduno gwelliannau yn eu dull o reoli asedau. Ond mae hynny hefyd yn cynnwys ansawdd data, a all nodi asedau y gall y sefydliadau hynny eu gwerthu. Ond ar sail yr hyn yr ydych wedi'i ddweud wrthyf heddiw, byddaf yn gofyn i Gadeirydd Ystadau Cymru gael sgwrs gyda bwrdd iechyd Betsi Cadwaladr i weld a oes rhagor o waith y gallant ei wneud ac y gall Llywodraeth Cymru ei wneud i'w cynorthwyo i nodi asedau y gellid eu gwerthu. FootnoteLink
English: Janet Finch-Saunders raised important issues, but I just want to look at this from a slightly different angle. In the context of the climate emergency that we've declared, we obviously need to reduce our food miles and encourage more people to grow their own or source their food locally. So, I just wondered, when you're considering surplus assets, whether you might consider the provision of new allotment sites for people close to where they live, where there are none available, because that would enable people who don't currently have a garden, don't currently have a place to grow their vegetables, to be able to do that. So, I wondered if you'd let us know whether you'd give that sort of thing any consideration in these things.
Welsh: Tynnodd Janet Finch-Saunders sylw at faterion pwysig, ond rwyf am edrych ar hyn o safbwynt ychydig yn wahanol. Yng nghyd-destun yr argyfwng hinsawdd a ddatganwyd gennym, mae'n amlwg fod angen i ni leihau ein milltiroedd bwyd ac annog mwy o bobl i dyfu eu bwyd eu hunain neu brynu bwyd lleol. Felly, pan fyddwch yn ystyried asedau dros ben, tybed a allech ystyried darparu safleoedd newydd ar gyfer rhandiroedd i bobl sy'n agos at eu cartrefi, lle nad oes rhai ar gael, oherwydd byddai hynny'n galluogi pobl nad oes ganddynt ardd ar hyn o bryd, ac sydd heb le i dyfu eu llysiau, i allu gwneud hynny. Felly, tybed a ydych wedi ystyried y math hwnnw o beth yn y pethau hyn?
English: The current key criteria for consideration when considering how to manage assets or dispose of assets include creating economic growth, delivering more integrated and customer-focused services, generating capital receipts, reducing running costs and decarbonisation of the public estate. But Julie James, Ken Skates and I have been doing a piece of work that looks across the Welsh public sector, particularly in terms of the land that we own, to see if we can take a much more strategic approach to that in the light of the First Minister's election manifesto, where he did say that he wanted to set up a division for land within Welsh Government, and then look at how we can work in a collaborative way with local authorities, with health boards and others who do have land or assets within their portfolios. And part of that work will be about redefining how we think of value for money. So, it's not about selling off a plot of land or an asset for the best possible price, but actually it's about considering value for money in the round - so, thinking about our responsibilities in terms of climate change, but also what the benefit could be for the local community. Your example is one of those things that certainly will be part of that mix in terms of considering best value.
Welsh: Mae'r meini prawf allweddol presennol ar gyfer ystyried sut i reoli asedau neu werthu asedau yn cynnwys creu twf economaidd, darparu gwasanaethau mwy integredig sy'n canolbwyntio ar y cwsmer, cynhyrchu derbyniadau cyfalaf, lleihau costau rhedeg a datgarboneiddio'r ystâd gyhoeddus. Ond mae Julie James, Ken Skates a minnau wedi bod yn gwneud gwaith sy'n edrych ar draws y sector cyhoeddus yng Nghymru, yn enwedig o ran y tir yr ydym yn berchen arno, i weld a allwn fabwysiadu ymagwedd lawer mwy strategol tuag at hynny yng ngoleuni maniffesto etholiad y Prif Weinidog, lle dywedodd ei fod yn awyddus i sefydlu adran ar gyfer tir o fewn Llywodraeth Cymru, ac edrych wedyn ar sut y gallwn weithio mewn ffordd gydweithredol gydag awdurdodau lleol, gyda byrddau iechyd ac eraill sydd â thir neu asedau o fewn eu portffolios. A bydd rhan o'r gwaith hwnnw'n ymwneud ag ailddiffinio sut y byddwn yn meddwl am werth am arian. Felly, nid yw'n ymwneud â gwerthu darn o dir neu ased am y pris gorau posibl, ond yn hytrach ag ystyried gwerth am arian yn gyffredinol - felly, gan feddwl am ein cyfrifoldebau o ran y newid yn yr hinsawdd, ond hefyd beth y gallai'r budd fod i'r gymuned leol. Mae eich enghraifft yn un o'r pethau hynny a fydd yn sicr yn rhan o'r cymysgedd hwnnw o ran ystyried gwerth gorau.
English: Cabinet Minister, the saga of land at Lisvane in Cardiff being sold for £1.8 million by the regeneration investment fund for Wales, and subsequently sold for £39 million, has been well documented. But we understand that legal proceedings were issued in December 2017 against the two companies who were advisers to RIFW at the time, namely Amber Fund Management and the Lambert Smith Hampton group. Could the Minister update us on the latest situation with regard to these legal proceedings?
Welsh: Weinidog y Cabinet, mae saga'r tir yn Llys-faen yng Nghaerdydd sy'n cael ei werthu am £1.8 miliwn gan gronfa buddsoddi Cymru mewn adfywio, ac a werthwyd wedyn am £39 miliwn wedi cael llawer o sylw. Ond deallwn fod achos cyfreithiol wedi'i gychwyn ym mis Rhagfyr 2017 yn erbyn y ddau gwmni a oedd yn gynghorwyr i'r gronfa ar y pryd, sef Amber Fund Management a grŵp Lambert Smith Hampton. A allai'r Gweinidog roi'r newyddion diweddaraf inni am y sefyllfa ddiweddaraf yn yr achosion cyfreithiol hyn?
English: I was the Minister in charge of that portfolio when those legal proceedings were taken forward. Unfortunately, they are still ongoing. So, as such, I am unable to update now, but I know the Minister for housing, who now has this within her portfolio, will obviously be keen to update Members as soon as there is something that we are able to say.
Welsh: Fi oedd y Gweinidog a oedd yn gyfrifol am y portffolio hwnnw pan gychwynnwyd yr achosion cyfreithiol hynny. Yn anffodus, maent yn dal i fynd rhagddynt. Felly, oherwydd hynny, ni allaf roi'r newyddion diweddaraf yn awr, ond gwn y bydd y Gweinidog tai, sydd bellach yn gyfrifol am hyn yn ei phortffolio, yn awyddus i roi'r wybodaeth ddiweddaraf i'r Aelodau cyn gynted ag y bydd rhywbeth y gallwn ei ddweud.
English: Thank you, Llywydd. Following the cancellation of the black route, will the Minister provide us with an update on the borrowing capacity that was available to the Welsh Government, conditional on it being spent on the M4 relief road? Is that funding still available now that that plan has been scrapped?
Welsh: Diolch, Llywydd. Yn dilyn canslo'r llwybr du, a wnaiff y Gweinidog roi'r wybodaeth ddiweddaraf am y capasiti benthyg arian oedd ar gael i Lywodraeth Cymru yn amodol ar ei wario ar gynllun yr M4? Ydy'r arian dal ar gael rŵan bod y cynllun ddim yn mynd yn ei flaen?
English: Thank you very much for the question. You'll recall that the funding that would have been earmarked for the M4, should the decision have been made to make the Orders, was up to £1 billion. But we have to remember that actually that £1 billion related to £150 million of borrowing that we're able to draw down on an annual basis up to a maximum of £1 billion. You'll have heard the Minister for Economy and Transport's recent statements - and the First Minister's statements - where he said that it will be the task group or the commission that is currently looking at ways in which to alleviate and address the transport and the congestion problems in and around the area of Newport that will have the first call on that funding.
Welsh: Diolch yn fawr iawn am y cwestiwn. Fe gofiwch y byddai hyd at £1 biliwn o arian wedi'i glustnodi ar gyfer y M4 pe bai'r penderfyniad wedi'i wneud i wneud y Gorchmynion hynny. Ond mae'n rhaid i ni gofio mai'r hyn yw'r £1 biliwn hwnnw yw £150 miliwn o fenthyciadau y gallwn eu defnyddio ar sail flynyddol hyd at uchafswm o £1 biliwn. Byddwch wedi clywed datganiadau diweddar Gweinidog yr Economi a Thrafnidiaeth - a datganiadau'r Prif Weinidog - pan ddywedodd mai'r grŵp gorchwyl neu'r comisiwn sydd ar hyn o bryd yn edrych ar ffyrdd o leddfu a mynd i'r afael â'r problemau trafnidiaeth a'r tagfeydd yn ardal Casnewydd a'r cyffiniau fydd yn penderfynu ar y cyllid hwnnw yn y lle cyntaf.
English: The question I was asking was about the principle, in fact, of the UK Treasury telling Welsh Government how it should be spending its money. There's no justification for the Treasury dictating to the Assembly or Welsh Government what its priorities should be. I think the command paper, 'Financial Empowerment and Accountability', published alongside the Wales Act 2014, said that 'Within the overall and annual limits, the Welsh Government will be able to borrow for any capital purposes without HM Treasury consent. Welsh Ministers will therefore have the autonomy and flexibility'. The fiscal framework also says that 'There remain no restrictions about how the Welsh Government can use its borrowing powers'. But we did end up with this conditionality. Now, the First Minister, when he was finance Minister, requested additional powers over borrowing, and there was specific reference in the letter to the Chief Secretary to the Treasury to borrowing to help fund the M4. And the result was the UK Government saying, 'Okay, you can have the money, on the condition that you spend it on that'. Does the Government now regret writing the letter in those terms? And if this Minister was in that position, would she have written the letter in the same way?
Welsh: Roedd y cwestiwn a ofynnais yn ymwneud mewn gwirionedd â'r egwyddor fod Trysorlys y DU yn dweud wrth Lywodraeth Cymru sut y dylai wario'i harian. Nid oes unrhyw gyfiawnhad fod y Trysorlys yn dweud wrth y Cynulliad neu Lywodraeth Cymru beth ddylai fod yn flaenoriaethau iddynt. Rwy'n credu bod y papur gorchymyn, 'Atebolrwydd a Grymuso Ariannol', a gyhoeddwyd ar y cyd â Deddf Cymru 2014, yn dweud 'O fewn y trothwyon cyffredinol a blynyddol, bydd Llywodraeth Cymru'n gallu benthyca at unrhyw ddiben cyfalaf heb ganiatâd Trysorlys EM. Felly, byddai gan Weinidogion Cymru'r rhyddid a'r hyblygrwydd'. Mae'r fframwaith cyllidol hefyd yn dweud 'Nid oes unrhyw gyfyngiadau bellach ar y ffordd y gall Llywodraeth Cymru ddefnyddio ei phwerau benthyca'. Ond cawsom yr amodoldeb hwn yn y pen draw. Nawr, gofynnodd y Prif Weinidog, pan oedd yn Weinidog cyllid, am bwerau ychwanegol dros fenthyca, a chyfeiriwyd yn benodol yn y llythyr at Brif Ysgrifennydd y Trysorlys at fenthyca i helpu i ariannu'r M4. A'r canlyniad oedd bod Llywodraeth y DU wedi dweud, 'Iawn, gallwch gael yr arian, ar yr amod eich bod yn ei wario ar hynny'. A yw'r Llywodraeth yn edifar bellach am ysgrifennu'r llythyr yn y termau hynny? A phe bai'r Gweinidog presennol yn y sefyllfa honno, a fyddai wedi ysgrifennu'r llythyr yn yr un ffordd?